Σε προηγούμενα επεισόδια...
Ο Σάιλας Ράμσι σκοτώθηκε σε ληστεία.
Θα το ερευνήσω προσωπικά.
Ρόζμαρι, σου το υπόσχομαι. Θα φτιάξουμε θέατρο.
-Οφείλει πολλά ο κύριος Κούλτερ. -Γιατί δεν μου το είπε;
Μου φάνηκε πως κάτι γινόταν μεταξύ μας,
μα τώρα τίποτα.
ΚΑΤΑΖΗΤΕΙΤΑΙ ΜΑΤ ΛΑΝΤΡΙ
-Τι είναι αυτό; -Ο Φρανκ.
Δεν το πιστεύω.
Θα είναι πλαστογραφία ή κάποιο άθλιο αστείο.
Θα μάθουμε σύντομα.
Είπε ότι είχε παρελθόν, ότι τον πυροβόλησαν, μα αυτό;
Καλύτερα να ανοίξεις το καφέ και να συνεχίσεις
ώσπου να μάθει ο Τζακ.
Δεν μπορώ ωσότου μάθω. Δεν έχεις λόγο
-να περιμένεις μαζί μου. -Έχω λόγους.
-Έχεις το σχολείο. -Κι εσύ έχεις το καφέ.
Τηλεγράφησαν από το αρχηγείο. Ο Ματ Λάντρι ήταν καταζητούμενος.
"Ήταν";
Πριν 4 χρόνια, ως συνεργός σε ληστεία στο Πλατ Σίτι.
-Αλλά τον έπιασαν κι εξέτισε την ποινή. -Δηλαδή αυτό είναι παλιό;
Δεν εκκρεμούν εντάλματα εναντίον του.
-Άρα δεν καταζητείται. -Όχι, δεν καταζητούμαι.
Σκέφτηκα και προσευχήθηκα.
Και αποφάσισα να σου πω για τον Ματ Λάντρι.
Βλέπω όμως ότι κάποιος με πρόλαβε.
Θα ήταν ο Τζέσι Φλιν.
Ο Τζέσι είπε ότι ήρθε στην πόλη να βρει τον φίλο του τον Ματ Λάντρι.
Δεν ήμασταν πολύ καιρό φίλοι.
Θέλει να καταστρέψει τη ζωή μου εδώ
για να μπω πάλι στη συμμορία του Γκάρισον,
αλλά δεν πρόκειται.
Ο Ματ Λάντρι πέθανε.
-Ποιος ήταν ο Ματ Λάντρι; -Ένας άπληστος βλάκας.
Έκανε τον ληστή, τον πυροβόλησαν. Μπήκε φυλακή και ανακάλυψε τη Βίβλο.
Και όταν βγήκε, ήταν άλλος άνθρωπος.
Ήθελε καινούρια ζωή και νέο όνομα.
Έτσι ο Ματ Λάντρι έγινε Φρανκ Χόγκαν.
Νόμιμα. Πήγα στο δικαστήριο και το άλλαξα.
Ορκίστηκα να αφιερώσω την υπόλοιπη ζωή μου
στο έργο του Θεού.
Γιατί επιμένει τόσο ο Γκάρισον να σε μπλέξει πάλι;
Φαντάζομαι πως σχεδιάζει ληστεία.
Εγώ έβαζα εκρηκτικά.
Θα πω να κάνουν επιπλέον περιπολίες στην περιοχή.
-Ελίζαμπεθ, να σε συνοδεύσω στο σχολείο; -Ναι.
Τα λέμε αργότερα.
Πάστορα.
Ευχαριστώ.
Καημένη Αμπιγκέιλ, όποτε έχει αισθήματα για κάποιον,
προκύπτει πως υπάρχει κάποιο μυστικό.
Και δεν είναι καλό.
-Αλήθεια ερχόσουν να μου το πεις; -Το ορκίζομαι.
-Θέλω να σε πιστέψω, αλλά... -Ξέρω.
Η στιγμή κινεί υποψίες.
Είπες ότι μπορώ να στηριχτώ πάνω σου
και σου είπα να το θυμηθείς όταν έρθει η ώρα.
Τώρα ήρθε η ώρα.
Εύκολα το λες, δύσκολα το κάνεις.
Πρέπει να το σκεφτώ.
Στις σχέσεις υπάρχουν καλά μυστικά;
-Βέβαια, καμιά φορά. -Εμένα δεν μου αρέσει η ιδέα.
-Εσύ δηλαδή δεν έχεις μυστικά; -Εσύ έχεις;
Ναι. Κάνα δυο.
-Θα σου τα πω ευχαρίστως. -Παρακαλώ.
Καλά. Λοιπόν, την πρώτη φορά που σε είδα, μου φάνηκες...
Ελκυστική.
Αυτό είναι το μυστικό;
Όχι πια, μου το απέσπασες.
Σειρά σου.
Εντάξει.
Όταν γνωριστήκαμε, σε βρήκα μάλλον νόστιμο.
Μάλλον νόστιμο;
Όχι αρρενωπά νόστιμο;
-Ούτε καν εμφανίσιμο; -Με τον καιρό.
ΚΑΤΑΣΤΗΜΑ ΓΙΟΣΤ
-Καλημέρα, Ρόζμαρι. -Καλημέρα, Κέιτι.
Μπιλ, τα είπαμε με την Αμπιγκέιλ χθες.
Ανέφερε ότι είστε συνέταιροι στο καφέ.
Ναι, πήρα το μερίδιο του Γκάουεν.
Δεν μου λες, αυτό δεν σας φέρνει σε αμηχανία;
Γιατί αμηχανία;
Εξαιτίας όσων έχουν γίνει μεταξύ σας.
-Τι θες να πεις, Ρόζμαρι; -Τίποτα ιδιαίτερο.
Φαντάζομαι πως θα είναι δύσκολο να δουλεύετε μαζί.
-Το βρίσκω καλή επένδυση. -Αυτό μόνο;
Αυτό μόνο.
Πες μου, θα βάλεις ποδιά σύντομα;
Δεν ξέρω για ποδιά,
αλλά έχω μια συνταγή για κοτόπουλο
που θα κάνουν ουρά οι πελάτες.
Κύριε Έιβερι, με εκπλήσσετε. Δεν ήξερα ότι μαγειρεύετε.
Ήμουν δύο βδομάδες μυστικός κι έκανα τον σεφ.
Έπιασα δύο δραπέτες κι έμαθα να φτιάχνω φρικασέ.
Κυρίες μου.
ΣΑΛΟΥΝ ΤΟ ΠΕΡΗΦΑΝΟ ΑΤΙ
Κυρία Ράμσι, εξέτασα την ασφάλεια του εκλιπόντος συζύγου σας
-και όλα φαίνονται εντάξει. -Τι ανακούφιση.
Μόλις υποβάλω τον φάκελο στα κεντρικά,
θα σας έρθει επιταγή σε έξι με οκτώ μήνες.
-Συγγνώμη, είπατε μήνες; -Άνευ απροόπτου.
Χρειάζομαι χρήματα τώρα.
Καταλαβαίνω, αλλά η εταιρεία...
Όχι, δεν καταλαβαίνετε.
-Δεν μπορούμε να επιταχύνουμε; -Δεν γίνεται αυτό.
Αν όμως πράγματι τα χρειάζεστε αμέσως,
μπορώ να σας προσφέρω ως διακανονισμό ένα μικρότερο ποσό σε μετρητά.
-Πόσο μικρότερο; -Το ένα πέμπτο.
Το ένα πέμπτο;
Δεν νομίζω...
-Πρέπει να το σκεφτώ. -Θα φύγω αύριο το μεσημέρι.
Πείτε μου μέχρι τότε την απόφασή σας.
Δηλαδή ο Φρανκ Χόγκαν ήταν με τη συμμορία Γκάρισον;
Με άλλο όνομα, πριν από τέσσερα χρόνια.
Πρέπει να του μιλήσω.
Μπιλ, ξέρω πώς νιώθεις για τους Γκάρισον.
Δεν ήταν μαζί τους πριν από δέκα χρόνια.
Θέλω να μου κάνεις μια χάρη, Τζακ.
Θέλω να βρεις μια γυναίκα, τη Μαίρη Μπένσον.
Τη χήρα του Καρλ.
-Θα το κάνεις για μένα; -Βέβαια.
ΚΑΦΕ ΤΗΣ ΑΜΠΙΓΚΕΪΛ
Σίγουρα ο Τζέσι είναι στη συμμορία;
Ο Φρανκ είναι σίγουρος.
Λέει πως αυτός έβαλε την αφίσα στην πόρτα μου.
Και τον πιστεύεις;
Ο Τζέσι δεν πήγε για δουλειά σήμερα.
Ο Τζακ τον ψάχνει παντού. Δεν είναι πουθενά στην πόλη.
-Αυτό δεν είναι καλό σημάδι. -Μάλλον όχι.
Κλάρα, ξέρω ότι είναι οδυνηρό.
Και οι δύο χάσαμε συζύγους.
Είναι δύσκολο να το ξεπεράσεις και να έχεις αισθήματα για άλλον άντρα,
αλλά είναι χειρότερα όταν ο άλλος προκύπτει...
Ψεύτης και εγκληματίας.
Δεν μπορώ να φανταστώ τον πάστορα σαν εγκληματία.
Ούτε κι εγώ. Φαίνεται τόσο καλός άνθρωπος.
Πρέπει να ερευνήσουμε το παρελθόν του επόμενου πολύ πιο σχολαστικά.
Του επόμενου πάστορα;
Δεν μπορούμε να έχουμε έναν παράνομο να κάνει κήρυγμα, σωστά;
Κυρίες μου.
-Δεν βλέπω και πολλή αδελφική αγάπη. -Δεν τους κατηγορώ.
-Απογοήτευσα πολλούς εδώ. -Κάποιους περισσότερο από άλλους.
Έμαθα πως ήσουν με τους Γκάρισον.
-Ήμουν. -Ανέφεραν ποτέ κάποιον Καρλ Μπένσον;
Όχι, αλλά έκανα μόνο δυο δουλειές.
Με πυροβόλησαν, πιάστηκα, έκανα φυλακή. Τέλος.
Κι αυτός ο Τζέσι;
Ήταν στη ληστεία που σκοτώθηκε ο Σάιλας;
Όχι, ήταν εδώ στην πόλη. Τον είχαν στείλει να με πάρει.
Εξάλλου δεν είναι φονιάς.
-Πες μου αν τον δεις. -Νόμιζα ότι δεν ήσουν πια αστυνόμος.
Μόνο ανήσυχος πολίτης.
Αστυνόμε!
Το Χόουπ Βάλεϊ έχει πρόβλημα.
-Ποιο; -Ο πάστοράς μας είναι απατεώνας.
Εξαπάτησε την επιτροπή που τον προσέλαβε.
Αν είπε ψέματα για το ιστορικό του,
μπορεί να θεωρηθεί απάτη.
Νομίζω πως θα ήταν καλύτερα για όλους
και για τον ίδιο να παραιτηθεί και να φύγει ήσυχα από την πόλη.
Ίσως θα μπορούσατε να τον πείσετε γι' αυτό.
Λυπάμαι, δεν μπορώ να το κάνω.
Καλή σας μέρα.
-Το μυστικό του Ματ μαθεύτηκε. -Καλό αυτό.
Δεν θ' αργήσουν να τον διώξουν.
Θες να πεις κάτι;
Είναι πολύ πεισματάρης. Δεν ξέρω αν θα γίνει τίποτα.
Σίγουρα. Δεν είναι βλάκας. Πού αλλού θα πάει;
Καλού κακού, ίσως πρέπει να βρούμε κάποιον άλλον.
Κανείς δεν μπορεί να το κάνει αυτό.
Εγώ μπορώ.
-Να ανατινάξεις χρηματοκιβώτιο; -Ο Ματ μού έμαθε όσα ξέρει.
Άλλο είναι στην πράξη.
Δεν ρισκάρω με όσα νομίζεις ότι ξέρεις.
Καλά, εντάξει.
Αν για κάποιο λόγο δεν έρθει ο Ματ...
Είπες ότι είστε φίλοι. Ορκίστηκες να τον φέρεις.
Αυτό συμφωνήσαμε.
Αν δεν το πετύχεις, πέθανες.
Μοίρασε ξανά.
Γιατί ο Λι ζητάει δάνειο από τράπεζα;
-Δεν ξέρω. -Δεν ξέρεις ή δεν μου λες;
Για οικονομικά θέματα,
ο κύριος Κούλτερ δεν μιλάει πολύ.
Ίσως έχει κάποια σχέση με το θέατρο που χτίζει.
Ας πούμε ότι αυτή η κουβέντα δεν έγινε ποτέ.
Είναι το μυστικό μας.
Στη δημοκρατία, ο λαός αποφασίζει πώς θα λειτουργούν όλα.
Ένας τρόπος να γίνει αυτό είναι η ψήφος.
Γεια σου.
Ανοίξτε τα βιβλία στη σελίδα 42,
για να δούμε τι έλεγαν οι Έλληνες φιλόσοφοι.
-Γεια σου. -Συγγνώμη που διακόπτω.
Η κατασκήνωση που σχεδίαζε ο πάστορας;
Τα αγόρια όλο αυτό λένε.
Και οι γονείς επίσης.
Μερικοί δεν θέλουν να πάνε τα παιδιά τους.
-Ακυρώθηκε; -Όχι. Μπορώ να τους πω κάτι;
Ευχαριστώ.
Την προσοχή σας, παρακαλώ.
Όσοι πάτε κατασκήνωση αύριο,
-σηκώστε τα χέρια. -Εγώ.
-Ήξερα πως δεν θα γίνει. -Όχι, Κόντι, θα γίνει.
Δυστυχώς όμως ο πάστορας Χόγκαν δεν μπορεί να έρθει
και θα έρθω εγώ.
Ναι, Λόρα.
-Μπορούν να έρθουν κορίτσια; -Λυπάμαι, αυτή είναι μόνο για αγόρια.
-Γιατί όχι και κορίτσια; -Ναι.
Την επόμενη φορά θα το προγραμματίσουμε, εντάξει;
Ευχαριστώ.
Ντότι; Τι συμβαίνει;
Ο κύριος Λόγκαν της ασφαλιστικής λέει ότι θα κάνουν μήνες
να έρθουν τα χρήματα από την ασφάλεια του Σάιλας.
-Γιατί τόση καθυστέρηση; -Δεν ξέρω.
Είπε ότι θα μου έδινε μετρητά αμέσως,
αλλά θα έχανα τα υπόλοιπα χρήματα.
Δεν μου φαίνεται σωστό.
Δεν θέλω να δεχτώ λιγότερα απ' όσα δικαιούμαι,
αλλά πώς να περιμένω;
Μπορώ να βοηθήσω;
Τι θα κάνεις;
Έχω το χάρισμα να συνετίζω τους ανθρώπους.
Πριν ρωτήσεις,
-όχι, δεν είδα τον Φρανκ. -Δεν ρώτησα.
Δεν ξέρω τι να του πω.
Ούτε τι θέλω να μου πει.
-Να ρωτήσω τι νιώθεις; -Δεν ξέρω, οπότε
-μην πεις να μην το κρύβω. -Καλά.
Θέλω να πεις, "Είσαι δυνατή, θα το ξεπεράσεις".
Είσαι η δυνατότερη γυναίκα που ξέρω.
-Θα το ξεπεράσεις. -Πάντα ξέρεις τι να πεις.
Θα το ξεπεράσεις πιο γρήγορα μιλώντας του.
Κυρία Αμπιγκέιλ, πού είναι τα γλυκά μας;
-Στο κελάρι. -Δεν γίνεται κατασκήνωση χωρίς αυτά.
Χωρίς αμφιβολία.
Χαίρομαι που θα πάει ο Τζακ μαζί τους αύριο.
Ο Κόντι θα περάσει καλά.
Μόνο αγόρια, κρίμα. Άδικο για τα κορίτσια.
Ελίζαμπεθ, είσαι η πιο δημιουργική γυναίκα που ξέρω.
Θα βρεις τη λύση. Αν και δεν με ρώτησες.
Ωραία, κοντεύουμε.
Δεν είμαστε οι μόνοι.
-Ελίζαμπεθ; -Καλησπέρα, Τζακ.
Τι κάνετε εσείς εδώ;
Ρώτησα τα κορίτσια αν θέλουν κατασκήνωση.
-Και ψηφίσαμε ναι. -Η δημοκρατία στην πράξη.
Τέλεια. Το θέμα είναι ότι δεν μπορείτε να μείνετε εδώ.
Δημόσιος χώρος είναι.
Ναι, αλλά... αυτό θα ήταν το σημείο μας.
Νομίζω πως έχει χώρο για όλους.
Μάλιστα.
Εντάξει. Παιδιά, πάμε να στήσουμε εκεί.
-Όχι, Τζακ, όχι εκεί. -Γιατί;
Έχει δηλητηριώδη κισσό.
Εντάξει, όχι εκεί.
Στήστε εκεί πέρα.
-Ευχαριστούμε, κορίτσια. -Στη δουλειά τώρα.
ΕΠΙΧΕΙΡΗΣΕΙΣ ΚΟΥΛΤΕΡ
-Καλημέρα, Λι. -Γεια σου.
Έφερα τις προμήθειες που ζήτησες.
Μάλλον ασχολούμαι με λάθος δουλειά.
Θα βγάλω περισσότερα αν το κάνω εργοστάσιο χαρτιού.
Τώρα που λες για λεφτά, παράξενο,
η Κέιτι είπε ότι οφείλεις πολλά στο μαγαζί.
Αλήθεια;
Δεν έστειλαν λογαριασμό τον περασμένο μήνα.
Ίσως χάθηκε μέσα στην ανακατωσούρα.
-Θα το τακτοποιήσω. -Είναι παρεξήγηση;
Βέβαια, απλή παρεξήγηση.
Λι.
Το χάρηκα πολύ που σε βοήθησα.
Κι εγώ χάρηκα που σε είχα κοντά μου.
Δεν θα διακοσμήσεις ξανά, έτσι;
Όχι, αλλά μπορώ να βοηθήσω να κάνεις οικονομίες.
-Οικονομίες; -Εξορθολογισμός.
Αποδοτικότητα, κόβουμε τα περιττά, αυξάνουμε τα κέρδη.
Η οικονομία ποτέ δεν βλάπτει.
Σωστά. Έχεις ήδη πολλή δουλειά.
Να δοκιμάσω μερικές ιδέες; Ένα σχέδιο εξοικονόμησης.
Κόβοντας τα έξοδα, αυξάνεται το κέρδος.
-Έτσι λένε. -Τέλεια!
Φέρε μου τα έξοδα του περασμένου μήνα
-και ξεκινάω αμέσως. -Σοβαρά μιλάς;
Εντάξει.
Ορίστε.
Είσαι σίγουρη;
Δεν έχεις μεγάλη πείρα στην άγρια φύση.
Τζακ, είμαστε δυο βήματα απ' την πόλη, πιστεύω να επιζήσω.
Θα ανάψεις φωτιά τρίβοντας κλαδάκια πάλι;
Αυτή τη φορά είμαι προετοιμασμένη.
Θα τραγουδήσουμε αργότερα. Μπορείτε να μας κάνετε παρέα.
Εμείς θα πούμε ιστορίες με φαντάσματα,
μπορείτε να μας κάνετε παρέα.
-Με φαντάσματα; -Ναι.
Είσαι σίγουρος; Κάποια παιδιά είναι μικρά.
-Ίσως τρομάξουν. -Τα αγόρια τρελαίνονται για τέτοια.
Καλά.
Φεύγεις;
-Πού θα πας; -Στο Σαν Φρανσίσκο, για αρχή.
Τι υπάρχει εκεί;
Πλοία για μέρη όπου κανείς δεν ξέρει τον Λάντρι και τον πάστορα Χόγκαν.
Μα δεν θα είσαι πια πάστορας.
-Ίσως δεν ήταν γραφτό να είμαι πάστορας. -Λάθος.
-Ήταν γραφτό να είσαι ο πάστοράς μας. -Όχι πια.
Κανείς στην πόλη δεν θέλει να μείνω.
Εγώ θέλω.
Και είσαι ακόμη πάστορας. Σου είπα να βασίζεσαι σε μένα.
Μου είπες ότι ήθελες να το σκεφτείς.
Το σκέφτηκα.
Και να 'μαι.
Ίσως και όλοι οι άλλοι θέλουν χρόνο να...
Ούτε καν με κοιτάνε κατάματα.
Αν ήμουν μάγειρας ή σιδεράς, δεν θα μ' ένοιαζε τι σκέφτονται.
Αλλά ιεροκήρυκας;
Αν δεν θέλουν να σε ακούσουν, δεν ωφελείς κανέναν.
Σε άκουγαν πριν.
Τόσες φορές που κήρυττες έλεος και συγχώρεση, σε άκουγαν.
Ίσως πρέπει να τους πείσεις πως όλοι αξίζουν μια δεύτερη ευκαιρία.
Αγωνίσου.
Θα σταθώ στο πλευρό σου.
Έχεις άλλες προτάσεις;
Να προσευχηθείς για φώτιση.
Έχω ακούσει ότι βοηθάει.
-Εμπρός, παιδιά, ύπνο τώρα. -Κι αν έρθει κανένα φάντασμα;
Δεν υπάρχουν φαντάσματα.
Τι λέτε να σας πω μια άλλη ιστορία;
-Για ένα μικρό... σκυλάκι. -Φοβάμαι και τα σκυλιά.
Μάλιστα, και τα σκυλιά.
-Ευχαριστούμε που μας φέρατε. -Χαίρομαι που σας αρέσει.
-Μπορούμε να το ξανακάνουμε; -Και βέβαια.
Ο Ρόμπερτ λέει ότι δεν κάνουμε για κατασκήνωση.
Του είπα ότι είναι αντιδημοκρατικός.
-Μπράβο σου. -Τα κορίτσια μπορούν να κάνουν τα πάντα.
-Έτσι, δεσποινίς; -Ναι, Ντέμπρα.
Τα κορίτσια μπορούν να κάνουν όλα όσα κάνουν και τα αγόρια.
Για ύπνο τώρα.
Όπαλ;
-Είσαι καλά; -Θέλω να πάω σπίτι.
Νιώθεις καλά; Μήπως είσαι άρρωστη;
Σου λείπει το σπίτι;
Σου λείπει το άνετο κρεβάτι και το ζεστό πάπλωμα;
-Έχεις πάνινα ζωάκια στο σπίτι; -Τον Μπράουνι. Είναι αρκούδα.
-Τι είδους; -Καφέ αρκούδα.
Ξέρεις τι κάνει τώρα ο Μπράουνι;
Κοιμάται και ονειρεύεται εσένα.
Είναι λυπημένος;
Όχι, γιατί ξέρει ότι θα γυρίσεις γρήγορα σπίτι
να του πεις για τη μεγάλη σου περιπέτεια.
Ότι είδες μια οικογένεια ορτυκιών και τραγούδησες τραγούδια.
Τώρα λοιπόν,
κλείσε τα μάτια σου...
Άκου τους γρύλους
και σκέψου τον Μπράουνι.
Θα ξημερώσει πριν καλά καλά το καταλάβεις.
-Θέλεις να σου τραγουδήσω; -Όχι.
Αρκετά τραγουδήσατε. Μ' αρέσουν πιο πολύ οι γρύλοι.
Αυστηρό ακροατήριο.
-Καλησπέρα. -Είστε ο αστυνόμος;
Μου είπαν ότι θα σας βρω εδώ.
-Λείπει τώρα. Να βοηθήσω; -Ναι.
Διέρρηξαν το δωμάτιό μου, έκλεψαν τον χαρτοφύλακά μου.
Πώς έμοιαζε;
Σκούρο καφέ δέρμα, χειροποίητος με ασημένια καρφιά.
Κάτι τέτοιο;
Αυτός είναι. Πώς...;
Ποιος είστε; Είστε αστυνομικός;
Όχι αυτή τη στιγμή. Είμαι φίλος της Ντότι Ράμσι.
Εσύ έκανες τη διάρρηξη. Τον έκλεψες.
Δεν έκλεψα τίποτε. Εδώ είναι.
Διαπράξατε παρανομία, κύριε.
-Θα πω να σας συλλάβουν. -Με τι στοιχεία;
Ο χαρτοφύλακας είναι εδώ, υπάρχει μόνο ο λόγος σας.
Κάτσε κάτω.
Ενδιαφέροντα κείμενα.
Όλοι οι δικαιούχοι υπογράφουν "δηλώσεις αποποίησης"
και σου μεταφέρουν τα δικαιώματα.
Άθλια απάτη.
Λες ψέματα σε χήρες,
τις τρομάζεις για να δεχτούν μικροποσά
και παίρνεις τα λεφτά.
Δεν μπορείς να το αποδείξεις. Έχεις μόνο τον λόγο σου, όπως είπες.
Δεν είμαι αστυνόμος και δεν μπορώ να σε στείλω στη φυλακή.
Αλλά μπορώ να σε στείλω σε χειρότερα μέρη.
Τι θέλεις;
Θα γράψεις μια επιταγή στη Ντότι Ράμσι
για όλο το ποσό που δικαιούται, αμέσως.
Αυτό γίνεται.
Μετά θα πας σε όλους όσους έκλεψες
και θα επιστρέψεις τα χρήματα.
-Θα το μάθω αν δεν το κάνεις. -Θα το κάνω.
Χάρηκα που συνεργαστήκαμε.
Δυσκολεύτηκες να βάλεις τα αγόρια για ύπνο;
Όχι.
Τότε γιατί είναι όλα στη σκηνή σου;
Όπως είπες, μερικά είναι πολύ μικρά.
Εντάξει, ίσως έπρεπε να τραγουδήσουμε μαζί σας.
-Τι; -Φαίνεσαι άνετα εδώ.
Έτσι νιώθω.
Τόσο μακριά απ' τον πολιτισμό; Χωρίς αυτοκίνητα, χωρίς επαύλεις.
Χωρίς γαλλικές μπουτίκ.
Χωρίς θόρυβο και πλήθος.
Ναι, μόνο ζωύφια, παλιόκαιρος και άγρια ζώα.
Λαμπερά αστέρια, κελαρυστά ρυάκια, φρέσκες πέστροφες.
Φαίνεται πως μπορείς να ζήσεις εδώ πέρα.
Λοιπόν, νομίζω πως μπορώ.
Δεν εννοούσα σε σκηνή.
Θέλω να πω σε σπίτι,
με ωραία κουζίνα, μπανιέρα, ψυγείο.
Ζεστό, μαλακό, άνετο πουπουλένιο κρεβάτι.
Να ξυπνάς πλάι σ' εκείνον που αγαπάς.
Ακούγεται ονειρεμένο.
Θέλω να γράψω για τη ζωή εδώ.
Αν είμαι τυχερή, θα δημοσιευτεί μια μέρα.
Είναι το όνειρό μου.
Τα όνειρα μερικές φορές πραγματοποιούνται.
-Θα πάρω άλλο ένα. -Εντάξει.
Αμπιγκέιλ! Έρχεσαι; Η Τρούντι πρέπει να φύγει.
Πριν φύγει, θέλω να σας μιλήσω για τον πάστορα Χόγκαν.
Του χρωστάμε πολλά, και...
Τι συμβαίνει;
Ο Φρανκ Χόγκαν δεν είναι πια πάστορας. Δεν το ήξερες;
Όχι. Τι θέλεις να πεις;
Ο δήμαρχος Γκάουεν συγκάλεσε εκτάκτως την επιτροπή.
Ψηφίσαμε ομόφωνα να φύγει και ψάχνουμε αντικαταστάτη.
-Τον απολύσατε σε μυστική συνάντηση; -Ιδιωτική συνάντηση.
-Δεν μας ρωτήσατε όλους. -Για ποιο λόγο;
Ήταν απειλή για την κοινότητα. Ξέραμε τι έπρεπε να γίνει.
-Αλλάξτε το. -Πολύ αργά.
Τον ενημέρωσα ήδη για την απόλυση.
Φρανκ;
Τοις πάσι χρόνος και καιρός. Καιρός του φυλάξαι, καιρός του εκβαλείν.
Αντίο, Αμπιγκέιλ. Θα μου λείψεις.
Απέλυσαν τον Φρανκ με ομόφωνη ψήφο.
Θα περίμενα ένας ή δύο να διαφωνήσουν.
Ο Γκάουεν τούς διάλεξε.
-Έκαναν ό,τι ήθελε. -Κι ο Φρανκ δεν έφερε αντίρρηση.
Τον έπεισε ότι είναι καλύτερα.
Μπορούσαμε να αποφασίσουμε εμείς.
Πολύ αργά.
-Ίσως και όχι. -Πού πηγαίνεις;
Είμαι δασκάλα. Ώρα για μάθημα.
Θέλω να μάθω γιατί απολύσατε τον πάστορα Χόγκαν.
Δεν απέλυσα κανέναν. Η επιτροπή το αποφάσισε.
Η επιτροπή δεν εκπροσωπεί όλη την πόλη.
Πώς πάρθηκε τέτοια απόφαση μυστικά,
χωρίς συμμετοχή της κοινότητας;
Σίγουρα η κοινότητα θα στηρίξει την ενέργεια.
Εγώ δεν είμαι σίγουρη.
Δεσποινίς Θάτσερ,
δεν έχει νόημα να το ανακινήσετε.
Όταν ενημέρωσα τον κύριο Λάντρι,
έφυγε από την πόλη αδιαμαρτύρητα.
Νομίζω πως κατάλαβε ότι δεν ανήκει εδώ.
Δεν ξέρουμε τι κατάλαβε,
γιατί δεν του επιτρέψατε να μας μιλήσει.
-Δεσποινίς... -Πέρασε το δικό σας,
αλλά έτσι θέλετε να σας θυμούνται;
Ως τον δήμαρχο που τα αποφάσιζε όλα κρυφά;
Έχουμε δημοκρατία, κύριε Γκάουεν. Μας αξίζει κάτι καλύτερο.
-Καλημέρα. -Καλημέρα.
Κάνει παγωνιά εδώ. Έχει πρόβλημα η σόμπα;
-Όχι. Εξοικονομούμε καυσόξυλα. -Εξοικονομούμε καυσόξυλα;
Πριονιστήριο έχω. Έχουμε ένα σωρό πριονίδια.
Και πρέπει να τα πουλάμε, όχι να τα καίμε.
Εξάλλου είναι ωραία μέρα. Ντύσου ζεστά και δεν θα το νιώθεις.
Δεν θα το νιώθω, γιατί θα πεθάνω απ' το κρύο.
-Έχει μολύβια; -Συγγνώμη. Είχα εγώ το μολύβι.
-Ορίστε. -Ένα μολύβι;
Με ένα χέρι γράφεις.
Φοβάμαι να ρωτήσω, αλλά έχει χαρτί;
Και βέβαια έχει χαρτί, χαζούλη. Γραφείο χωρίς χαρτί δεν γίνεται.
Κάνε μικρά γράμματα. Κι απ' τις δύο πλευρές.
ΑΝΑΤΟΛΙΚΗ ΕΜΠΟΡΙΚΗ ΤΡΑΠΕΖΑ
Πώς τα πήρες;
Τον βοήθησα να λογικευτεί.
-Κατέφυγες σε βία; -Μόνο σε πειθώ.
Μάλιστα. Κρίμα.
-Μπιλ, θέλω να σε πληρώσω. -Όχι, δεν θα το δεχτώ.
Γιατί όχι; Αφιέρωσες χρόνο και προσπάθεια. Πρέπει να πληρωθείς.
Πολύ ευγενικό, αλλά το να βοηθήσω μια συμπολίτισσα
και να σβήσω το χαμόγελο ενός απατεώνα
είναι αρκετή αμοιβή.
Ένα σεντς το μολύβι; Σκέτη ληστεία.
Ένα σεντς το μολύβι μού φαίνεται λογικό, Ρόζμαρι.
Όχι αν θέλεις δέκα. Δέκα σεντς, μία δεκάρα.
-Και λοιπόν; -Δεν έχουν όλοι μία δεκάρα.
-Ρόζμαρι, όλα καλά; -Όλα θαυμάσια.
Ρόζμαρι.
Εντάξει, δεν είναι καλά. Καθόλου καλά.
Θέλεις να μου μιλήσεις;
Ο Λι δεν θέλει να το μάθω, αλλά...
Φοβάμαι πως έχει μεγάλο πρόβλημα.
Το πριονιστήριο;
Δεν θέλω να πεις λέξη
-σε κανέναν. -Τάφος.
Τον βοηθάω να κάνει οικονομίες, σφίγγουμε το ζωνάρι.
Αλλά δεν αρκεί για να κάνει τη διαφορά.
Έχω μια ιδέα.
Μπορώ να νοικιάσω το μισό γραφείο.
-Θα βάλω δεύτερη πόρτα. -Ρόζμαρι.
Δεν έχω στήλη συμβουλών, αλλά μίλα με τον Λι.
-Πες του πόσο ανησυχείς. -Δεν μπορώ.
-Γιατί όχι; -Απλώς δεν μπορώ.
Και βέβαια μπορείς.
Έγραψες για τη σημασία της επικοινωνίας δύο ανθρώπων.
-Κάτι μου θυμίζει. -Πήγαινε και κάν' το.
-Μα... -Χωρίς "μα".
Πήγαινε. Τώρα.
ΧΟΟΥΠ ΒΑΛΕΪ ΠΑΪΝ ΡΙΤΖ
"Τοις πάσι χρόνος και καιρός.
Καιρός του σιγάν και καιρός του λαλείν".
"Καιρός του ζητήσαι, καιρός του απολέσαι".
Όπως βλέπεις, σε αναζήτησα και σε βρήκα.
Θα μου κάνεις παρέα ως το Σαν Φρανσίσκο;
Όχι, θα σε πάω πίσω στο Χόουπ Βάλεϊ,
γιατί ο κόσμος πρέπει να τα μάθει όλα.
Δεν θέλουν να ακούσουν.
-Αποτελώ κίνδυνο, είμαι παράνομος. -Ήσουν παράνομος.
Αμπιγκέιλ, προσπαθώ να τους προστατέψω.
-Να σε προστατέψω. -Ίσως δεν χρειάζεται.
-Αν συμβεί κάτι... -Θα το δούμε όλοι μαζί.
Είμαστε μια κοινότητα στο Χόουπ Βάλεϊ.
Η πόλη έχει ανάγκη να σε ακούσει, έστω και μόνο σαν αποχαιρετισμό.
Μας το χρωστάς αυτό τουλάχιστον.
Οφείλω μια συγγνώμη σε όλους.
Με καλωσορίσατε, με βάλατε στην καρδιά σας.
Έπρεπε να σας πω την αλήθεια.
Αντί γι' αυτό, επινόησα ένα ψέμα.
Λένε πως ο άνθρωπος δεν κρίνεται από τα λάθη του,
αλλά από αυτά που μαθαίνει.
Ο Ματ Λάντρι πέθανε.
Έκανε πολλά λάθη.
Αναντίρρητα, έκανε τρομερά πράγματα.
Αλλά χωρίς Ματ Λάντρι, δεν θα υπήρχε Φρανκ Χόγκαν.
Ο θυμός του μου δίδαξε την καλοσύνη.
Η απληστία του με δίδαξε γενναιοδωρία.
Η αδιαφορία του με δίδαξε συμπόνια.
Δεν περιμένω να με συγχωρήσετε,
αλλά ελπίζω να με θυμάστε όπως με γνωρίσατε,
ως τον άντρα που θεωρούσατε πάστορα
και φίλο σας.
Ευχαριστώ που ήρθατε. Το εκτιμώ πολύ.
Δεν θα φύγεις.
Όχι χωρίς ψηφοφορία.
Έχουμε δημοκρατία.
Ακούσατε τι είχε να πει.
Όσοι ψηφίζετε να προσλάβουμε ξανά τον Φρανκ Χόγκαν, σηκωθείτε.
Ευχαριστώ.
-Κάνατε το σωστό, δήμαρχε. -Χαίρομαι που το βλέπετε έτσι.
Να θυμάσαι ότι δεν τη γλίτωσες μόνος σου.
Εγώ σε ξελάσπωσα.
Τώρα που είσαι ευκατάστατη, τι σχέδια έχεις;
Είναι ανόητο,
αλλά πάντα ονειρευόμουν να ανοίξω μαγαζί με φορέματα.
Καθόλου ανόητο. Σίγουρα θα έχει επιτυχία.
Κι εσύ;
Αποφάσισες για τους Πίνκερτον;
-Είναι καλή προσφορά, αλλά... -Αλλά δεν είσαι συμβατικός
και δεν θα σου αρέσει αυτή η δουλειά.
Έχω μια ιδέα.
Σκέφτηκες να ανοίξεις δική σου επιχείρηση;
Σου θυμίζω ότι έχω μερίδιο στο καφέ της Αμπιγκέιλ.
Εννοώ δική σου επιχείρηση.
Μπιλ, βρήκα τη χήρα του φίλου σου, τη Μαίρη Μπένσον.
Έχει μια αγροικία έξω απ' το Σίλβερτον Φολς.
Ευχαριστώ πολύ, Τζακ.
-Τέρμα τα μυστικά. -Καινούρια ξεκινήματα.
Χαίρομαι που δεν σε σκότωσε η σφαίρα, πάστορα.
Αμήν, παιδί μου.
Να ο Ματ.
Δεν τον βλέπω να φεύγει.
Τι κάνεις εδώ τέτοια ώρα; Ψάχνεις έξοδα για περικοπές;
Λι, δεν χρειάζεται να κάνεις τον γενναίο.
-Ξέρω για τα οικονομικά σου προβλήματα. -Ποια προβλήματα;
Τι οικονομικά προβλήματα; Είμαι μια χαρά.
-Μπορείς να είσαι ειλικρινής μαζί μου. -Είμαι απολύτως ειλικρινής.
Και τα χρήματα που χρωστούσες στο κατάστημα;
Το τακτοποίησα.
-Αλήθεια; -Ναι.
Ήταν κάτω από τη χαρτούρα στο γραφείο, όπως σου είπα.
Μα ξέρω για το δάνειο.
Το δάνειο;
Έκανα αίτηση δανείου για να επεκταθώ, αλλά αυτό το κάνω συνέχεια.
Για στάσου λίγο.
Γι' αυτό κάνεις τόσες οικονομίες; Νόμισες...
Νόμισες ότι χρεοκόπησα;
-Δεν χρεοκόπησες; -Όχι, καθόλου.
Έτσι μου φάνηκε και προσπαθούσα να βοηθήσω.
Ρόζμαρι, σε ευχαριστώ που προσπαθείς να μου κάνεις οικονομίες.
Ίσως είναι ό,τι πιο γλυκό έχουν κάνει για μένα,
αλλά είναι τελείως περιττό.
Όχι, ξέρεις τι είναι τελείως περιττό;
Ένα μεγάλο έξοδο που δεν χρειάζεσαι
-ενώ προσπαθείς να επεκταθείς. -Όχι, όχι.
Είπα ότι θα σου χτίσω θέατρο
και θα σου το χτίσω αυτό το θέατρο.
Μα το Χόουπ Βάλεϊ δεν χρειάζεται θέατρο τώρα.
Χρειάζεται μεγαλύτερο πριονιστήριο. Περισσότερη δουλειά.
Καλύτερο μέλλον.
Είσαι σίγουρη;
Ποτέ δεν ήμουν πιο σίγουρη.
Σε αποδεσμεύω από την υπόσχεσή σου.
Ρόζμαρι Λεβό, κάποια μέρα
θα σου χτίσω το μεγαλύτερο και καλύτερο θέατρο
-από δω ως τα Βραχώδη Όρη. -Το ξέρω.
Ναι.
Και λυπάμαι πολύ που ανακατεύτηκα τόσο.
Ναι, με το σχέδιο εξοικονόμησης και τη νέα διακόσμηση.
Προσπάθησα με τον αδέξιο τρόπο μου να γίνω μέρος της ζωής σου.
Μα είσαι ήδη μέρος της ζωής μου.
Είσαι το καλύτερο μέρος της ζωής μου.
-Το κοτόπουλο είναι στον φούρνο. -Και το κρασί στα ποτήρια.
Το σπίτι δείχνει υπέροχο.
Κι εσύ το ίδιο.
Αστυνόμε, με κάνετε και κοκκινίζω.
Θα πιω στις διακοσμητικές σου ικανότητες.
Δεν είναι και το Ριτζ.
Όχι, αλλά λένε ότι το σπίτι είναι εκεί που βρίσκεται η καρδιά.
Τότε το σπίτι μου είναι εδώ.
Υποτιτλισμός: Τατιάνα Ραπακούλια